పారుపల్లి సత్యనారాయణ పుస్తకం పూదోట

పారుపల్లి సత్యనారాయణ పుస్తకం పూదోట ఒక వ్యక్తిగత (ప్రైవేటు)  పౌర గ్రంథాలయం. దీనిని  పారుపల్లి అజయకుమార్,  చావా దుర్గా భవాని దంపతులు ఖమ్మంలో 2019లో స్థాపించారు.

విశ్రాంత అధ్యాపకుడు పారుపల్లి అజయకుమార్, ఖమ్మం ఎన్నెస్పీ ప్రభుత్వ ఉన్నత పాఠశాల ప్రధానోపాధ్యాయురాలు చావా దుర్గాభవాని దంపతులు పోటీ పరీక్షల కోసం చదువుతున్న గ్రామీణ యువత కోసం ఖమ్మంలోని మమత ఆసుపత్రి రోడ్డులో ఉన్న తమ ఇంట్లో 'పారుపల్లి సత్యనారాయణ పుస్తక పూదోట' పేరిట 2019 జూన్ 30న గ్రంథాలయాన్ని ప్రారంభించారు. ఇక్కడ ఖమ్మం, భద్రాద్రి కొత్తగూడెం, సూర్యాపేట, మహబూబాబాద్ జిల్లాలకు చెందిన పోటీ పరీక్షార్థులు వచ్చి చదువుకుంటారు. ఇక్కడ చదువుకున్న 70 మంది ఉపాధ్యాయులుగా, ఏఈలుగా, కానిస్టేబుళ్లుగా, గ్రూప్-4 ఉద్యోగులుగా ఎంపికయ్యారు.  

ఖమ్మం నగరానికి చెందిన చావా దుర్గాభవాని చింతకాని మండలం నేరెడ ప్రభుత్వ ఉన్నత పాఠశాలలో  గణిత ఉపాధ్యాయురాలిగా పనిచేస్తున్నారు. ఆమె భర్త  పారుపల్లి అజయకుమార్ ప్రభుత్వ జూనియర్ కళాశాలలో గణిత అధ్యాపకుడిగా  ఉద్యోగ విరమణ చేసాడు.  మమత ఆసుపత్రి రోడ్డులో ఇల్లు నిర్మించుకున్నారు. క్రింద భాగం మొత్తం గ్రంథాలయానికి కేటాయించారు, 10 లక్షల ఖర్చుతో  గ్రంథాలయం ఏర్పాటు చేశారు. చావా రామారావు మినీ రీడింగ్ హాల్ ను అప్పటి కలెక్టర్ కర్ణన్ ప్రారంభించారు. 10 మందితో ప్రారంభమైన గ్రంథాలయం 80 మందికి పైగా ఉపయోగించుకుంటున్నారు. ఉదయం 7గం నుండి రాత్రి 8గం వరకు తెరచి ఉంటుంది.    

నిరుద్యోగులకు, విద్యార్థులకు అవసరమైన పాఠ్య పుస్తకాలు, పోటీ పరీక్షలకు అవసరమైన పుస్తకాలు, తెలుగు సాహిత్యం అందుబాటులో ఉంచారు. లక్షల రూపాయలతో 67 వేల పుస్తకాలు కొన్నారు. పాఠ్య ప్రణాళికలలో  జరిగే మార్పులకు అనుగుణంగా ఎప్పటికప్పుడు అవసరమైన పుస్తకాలు తెప్పిస్తుంటారు. తాగునీరు, ఫ్యాన్లు, వైఫై, లాప్ టాప్, శౌచాలయాలు ఏర్పాటుచేశారు. గ్రంథాలయం నిర్వహణకు ప్రతినెలా రూ.20 వేలను భరిస్తున్నారు.  

 మూలాలు 

వర్గం:గ్రంథాలయాలు